proxectonos/corpus_dominio_legal_administrativo_tmp huggingface dataset:
13/12/2022 | Administración LocalMunicipal
Mugardos
Avocación das competencias delegadas no concelleiro de obras, servizos e medioambiente durante o período de ausencia do termo municipal. Expte.2723/2022

O sr. Alcalde do Concello de Mugardos, con data 05.12.2022, dictou a Resolución núm.2022-1172, na que se avoca, durante o periodo comprendido do 10 ao 19 de decembro de 2022, ambos inclusive, a competencia xenérica delegada, na área de obras, servizos e medioambiente, no membro da Xunta de Goberno Local, D. Fabio Alejandro Medina Salillas, por atoparse este ausente do termo municipal durante o citado periodo e non serlle posible cumprir coas súas obrigas. Mugardos, asinado dixitalmente polo alcade do Concello de Mugardos, D. Graham Anthony Casajuana Bizga, o 7 de decembro de 2022
13/12/2022 | Administración LocalMunicipal
A Laracha
Aprobación definitiva de expedientes de expropiación urbanística. Depósito as Camposas, parroquia de Golmar

Aos efectos de dar cumprimento ao previsto no artigo 220.2 c) do Decreto 143/2016, de 22 de setembro, que aproba o Regulamento da Lei do Solo de Galicia, publícase no BOP a aprobación definitiva do seguinte expediente de expropiación urbanística: EXPROPIACIÓN PARCELAS AFECTADAS POLO PLAN ESPECIAL SXIS DE ABASTECIMIENTO DE AGUA Y DE SANEAMIENTO. DEPÓSITO AS CAMPOSAS – PARROQUIA DE GOLMAR A Laracha, 07 de decembro de 2022. O alcalde en funcións José Ramón Martinez Barbeito
13/12/2022 | Administración LocalMunicipal
Cerdido
Aprobación definitiva de dita modificación das bases de execución do orzamento municipal 2021, prorrogado do ano 2022, para incorporar as subvencións nominativas do ano 2022

Aprobada inicialmente polo Concello de Cerdido en sesión plenaria celebrada o 31 de outubro do 2022 a modificación das bases de execución do orzamento municipal 2021, prorrogado do ano 2022, para incorporar as subvencións nominativas do ano 2022, someteuse a información pública o referido expediente durante un prazo de 15 días hábiles, contados a partir do día seguinte da publicación no Boletín Oficial da Provincia núm.211 do 8 de novembro do 2022. Durante o prazo de exposición publica non se presentaron reclamacións, polo que en virtude do establecido no artigo 17.3 do TRLRFL, aprobado por Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, o acordo ante entón provisional, considerase definitivamente aprobado. Anunciase a aprobación definitiva de dita modificación das bases de execución do orzamento municipal 2021, prorrogado do ano 2022, para incorporar as subvencións nominativas do ano 2022. Contra o presente acordo, segundo o estipulado no artigo 19 do TRLRFL poderase interpoñer recurso contencioso-administrativo ante a Sala do Contencioso-Administrativo do Tribunal Superior de Galicia, no prazo de dous meses, a contar dende o día seguinte ao da publicación deste anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa, e artigo 112.3 da Lei 39/2015, do 1 de outubro, do Procedemento Administrativo Común das Administracións Públicas 5º.- Terán carácter de subvención nominativas as que se relacionan deseguido, o seu carácter nominativo ven determinado pola imposibilidade de promover a concorrencia de beneficiados dada a existencia no termino municipal dunha única entidade ou persoa que promova os fin que o concello pretende fomentar coa concesión destas subvencións, tales como a promoción das festas de cada parroquia e a festa da Malla, a promoción cultural no colexio e no IES, fomento e ensinanza do fútbol e a práctica do dominó, o fomento do baile e música tradicional ou o canto coral, así como a promoción da muller nos ámbitos social, laboral e cultural e o apoio a labor de prevención dos incendios forestais no termo municipal e o apoio a caza. As seguintes subvencións quedaran condicionadas á entrada en vigor da aprobación do suplemento de crédito 2/2022. En Cerdido, a 5 de decembro do 2022. Asina o Alcalde, Benigno Galego Castro.
13/12/2022 | Administración LocalMunicipal
Narón
Intervención
Aprobación do padrón fiscal correspondente á taxa pola prestación do servizo de axuda no fogar, na modalidade de Dependencia. Novembro de 2022

A Xunta de Goberno Local, en sesión celebrada o día 07/12/2022, adoptou entre outros os acordos seguintes: Primeiro: Aprobar o padrón fiscal correspondente á taxa pola prestación do servizo de axuda no fogar, na modalidade de Dependencia, do mes de novembro de 2022, cun total de 201 contribuíntes e por importe de 19.375,90 €. Segundo: Aprobar o padrón fiscal correspondente á taxa pola prestación do servizo de axuda no fogar, na modalidade de Libre Concorrencia, do mes de novembro de 2022, cun total de 2 contribuíntes e por importe de 255,08 €. Exposición: Os padróns quedarán expostos ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o período de exposición pública contra as liquidacións incorporadas aos padróns, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de outubro, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 7 de decembro de 2022 A alcaldesa- presidenta Marián Ferreiro Díaz
13/12/2022 | Administración LocalMunicipal
Muxía
Decreto aprobacion padrón Axuda no Fogar novembro 2022

En data 5 de decembro de 2022 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do Concello no que detalla a relación de persoas usuarias do servizo, prezo hora/porcentaxe prezo hora e número de horas que foron atendidas no mes de novembro 2022. Elaborados os padróns mensuais que conteñen as liquidacións da taxa pola prestación do servizo do SAF no mes de novembro de 2022, en base aos datos facilitados polo Traballador Social do Concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondente ao mes de novembro de 2022 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicación do edicto de aprobación, transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das Bases do Réxime Local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no BOP. Contra a desestimación do recurso poderase interpor recurso contencioso- administrativo ante o Xulgado do Contencioso- Administrativo competente, no prazo de 2 meses dende o día seguinte á notificación da resolución. Muxía, a 07 de decembro de 2022 O Alcalde, Santiago M. Toba Campaña
08/03/2022 | Administración LocalMunicipal
Cambre
Aprobación inicial das bases para a convocatoria de axudas a través de incentivos á contratación temporal por conta allea do alumnado traballador do obradoiro de emprego dual “PROXEDIS-PROWEB III 2021/2022 do Concello de Cambre

Aprobación inicial das bases para a convocatoria de axudas a través de incentivos á contratación temporal por conta allea do alumnado traballador do obradoiro de emprego dual “PROXEDIS -PROWEB III 2021/2022, (PROfesionais en XEriatría e DIScapacidade - PROfesionais WEB) do Concello de Cambre. O Pleno municipal, na súa sesión ordinaria do día 24 de febreiro de 2022, aprobou inicialmente as bases para a convocatoria de axudas a través de incentivos á contratación temporal por conta allea do alumnado traballador do obradoiro de emprego dual “PROXEDIS - PROWEB III 2021/2022, (PROfesionais en XEriatría e DIScapacidade - PROfesionais WEB) do Concello de Cambre, así como a súa convocatoria e modelos de solicitude (anexos). Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presenten alegacións, as bases entenderanse definitivamente aprobadas, polo que se publicarán integramente no Boletín Oficial da Provincia (BOP), de conformidade co establecido no art.70.2 da Lei 7/1985, do 2 de abril, así como na páxina web municipal, e comunicarase á Base de Datos Nacional de Subvenciones (BDNS), co fin de que esta dea traslado do extracto da convocatoria ao BOP para a súa publicación, segundo o disposto no artigo 20.8 a) da Lei 38/2003, de 17 de novembro, xeral de subvencións. Poden consultar o texto íntegro das bases aprobadas polo Pleno municipal na sede electrónica municipal https://sede.cambre.es/, dentro do apartado denominado “Taboleiro de anuncios”, así como no taboleiro de anuncios municipal sito na casa do concello (Rúa Adro, 1 - 15660 Cambre). Cambre, 2 de marzo de 2022. O concelleiro delegado da Área de Desenvolvemento Socioeconómico. P. D. (R. A. núm.1323/2019, do 1 de xullo). Diego Alcantarilla Rei
08/03/2022 | Administración LocalMunicipal
Negreira
Anuncio relativo á aprobación definitiva da modificación orzamentaria número 1/2022 do Concello de Negreira

ANUNCIO Aprobación definitiva da modificación orzamentaria número 1/2022 do Concello de Negreira Téndose aprobado definitivamente a modificación orzamentaria 1/2022, baixo a forma de suplemento de crédito, ao non terse presentado reclamacións no período de información pública, efectúase a publicación do orzamento municipal para o exercicio 2022, a nivel de capítulos, tal e como resulta despois de aplicada a devandita modificación. O que se fai público ós efectos do artigo 177.2 en relación co artigo 169.3 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais. ORZAMENTO DE INGRESOS ORZAMENTO DE GASTOS Negreira, 3 de marzo de 2022. Manuel Ángel Leis Míguez Alcalde-presidente
08/03/2022 | Administración LocalMunicipal
Cabanas
Delegación funcións Alcaldía

Por Resolución da Alcaldía 264/2021, de data 2 de marzo, procedeuse á delegación das funcións da Alcaldía no Oussama Ajeno Naturil, sendo a que a continuación se reproduce: Exp.337/2022. Considerando que corresponde aos/ás tenentes de alcalde/sa, en canto tales, substituír na totalidade das súas funcións e pola orde do seu nomeamento, ao/á alcalde/sa, nos casos de ausencia. Resultando que durante o período comprendido entre as 08:00 horas do día 4 de marzo de 2022, até as 08:00 horas do día 7 de marzo de 2022, o Sr. Alcalde estará ausente do termo municipal. Por todo iso, en virtude do disposto nos artigos 23.3 da Lei 7/1985, do 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro, e no uso das atribucións que me outorga a lexislación do réxime local, PRIMEIRO. Delegar no Oussama Ajeno Naturil, D. Iago Varela Martínez, a totalidade das funcións da Alcaldía, nos termos do artigo 23.3 Lei 7/1985, do 2 de abril, Reguladora das Bases do Réxime Local, durante o período comprendido entre as 08:00 horas do día 4 de marzo de 2022, até as 08:00 horas do día 7 de marzo de 2022. SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado ha de informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. CUARTO. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles, contados desde o seguinte a aquel en que lle sexa notificada esta resolución. QUINTO. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. SEXTO. No non previsto expresamente nesta resolución aplicaranse directamente as previsións da Lei 7/1985, do 2 de abril, Reguladora das Bases do Réxime Local, e do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en canto ás regras que para a delegación establécense nas devanditas normas. SÉPTIMO. Notificarlle a presente resolución aos interesados, con indicación dos recursos procedentes.” Cabanas, 2 de marzo de 2022 O alcalde, Carlos Ladra Brage
08/03/2022 | Administración LocalMunicipal
Teo
Aprobación inicial orzamento municipal 2022

O Orzamento Municipal do Concello de Teo para o exercicio 2022 así como o cadro de persoal para dito exercicio foron aprobados inicialmente por acordo do Pleno da Corporación en sesión de data 01/03/2022, expoñendose ao público durante 15 días hábiles, durante os cales os interesados poderán examinalo nos servizos económicos do Concello e presentar as reclamacións que estimen oportunas. Todo elo en cumprimento do disposto no artigo 169 do Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facenda Locais. Se durante o citado prazo non se tiveran presentado reclamacións, entenderase definitivamente aprobado, de acordo có disposto no artigo 20.1 do Real Decreto 500/1990, de 20 de abril, e o artigo 169.1 do Real Decreto Lexislativo 2/2004, de 5 de marzo. Teo, 3 de marzo de 2022. O alcalde Rafael Sisto Edreira
08/03/2022 | Administración LocalMunicipal
A Pobra do Caramiñal
Anuncio de aprobación definitiva de crédito extraordinario 01/22

EDICTO Unha vez rematado o día 24 de febreiro de 2022 o prazo de información pública do expediente de crédito extraordinario núm.01/22, aprobado inicialmente polo Pleno da corporación na sesión realizada no día 1 de febreiro de 2022 e publicado no Boletín Oficial da Provincia da Coruña de data 3 de febreiro de 2022, sen que se presentasen alegacións, ó abeiro dos artigos 177.2 e 169.1 do Texto refundido da Lei das facendas locais, aprobado polo Real decreto lexislativo 2/2004, do 5 de marzo, enténdese definitivamente aprobado e procédese á publicación do resumo por capítulos do orzamento incorporando as modificacións aprobadas: ESTADO DE GASTOS ESTADO DE INGRESOS Contra o presente acto, que pon fin á vía administrativa, poderase interpoñer, de conformidade co previsto no art.171.1 do Real decreto lexislativo 2/2004, do 5 de marzo, polo que se aproba o Texto refundido da Lei das facendas locais, un recurso contencioso-administrativo no prazo de dous meses, contados dende o día seguinte ó día da publicación do presente acordo, de conformidade co previsto na Lei 29/1998, do 13 de xullo, da xurisdición contencioso-administrativa, sen prexuízo de que poida interpoñer calquera outro que estime oportuno en defensa dos seus intereses. A Pobra do Caramiñal, 2 de marzo de 2022. O alcalde José Luis Piñeiro García
08/03/2022 | Administración LocalMunicipal
Bergondo
Secretaría
Información pública avocación de competencias

Pola resolución da alcaldía-presidencia do Concello de Bergondo que se enumera a continuación avocouse a competencia delegada na Xunta de Goberno Local, por Resolución número 768/2019, do 20 de xuño (BOP núm.121, do 28.06.2019): - Resolución número 232/2022, do 25 de febreiro de 2022, pola que se acorda a prórroga do prazo de execución da obra de Melloras nos parques infantís de Mariñán e San Cidre. Expte.2021/C003/000013. O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 2 de marzo de 2022. A alcaldesa accidental, Patricia María Vázquez Figueroa.
08/03/2022 | Administración LocalMunicipal
Fene
Secretaría
Aprobación inicial modificación de crédito número 2/2022 de suplemento de crédito 1/2022

Polo Pleno do Concello, en sesión ordinaria celebrada o día 03 de marzo do presente ano aprobouse o expediente de modificación de créditos número 2/2022 de suplemento de crédito (núm 1/2022), por importe de 216.046,20 €. De conformidade co establecido no artigo 177.2 do RDL 2/2004, de 5 de marzo, Texto refundido da lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, podendo presentarse recurso contencioso-administativo desde a data da aprobación definitiva. Fene, 4 de marzo de 2022 O alcalde Asdo.: Juventino José Trigo Rey
08/03/2022 | Administración LocalMunicipal
Carballo
OF 05 - IIVTNU - Modificación da Ordenanza Fiscal nº 5 do Imposto sobre o Incremento de Valor dos Terreos de Natureza Urbana para 2022

O Pleno da Corporación, na sesión ordinaria do luns, 28 de febreiro do 2022 adoptou, entre outros, o seguinte acordo: 1º.- Aprobar inicialmente a modificación da Ordenanza Fiscal nº 5 do Concello de Carballo, reguladora do Imposto sobre o Incremento de Valor dos Terreos de Natureza Urbana, consonte á redacción do texto que se incorpora como Anexo a esta proposta.2º.- Proceder á exposición pública do acordo de modificación da devandita Ordenanza durante un prazo de 30 días hábiles, a contar desde a inserción do anuncio da súa aprobación inicial no Boletín Oficial da Provincia, para a interposición de alegacións. De non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor, unha vez publicado o anuncio de aprobación definitiva da mesma, xunto co texto íntegro da modificación operada na Ordenanza, ao día seguinte ao da publicación do anuncio de aprobación definitiva no B. O. P. O expediente estará a disposición dos intersados durante o período de exposición pública nas dependencias do Concello, e, ao tempo, o texto da ordenación proposta poderase consultar na web corporativa do concello www.carballo. gal., na sección de Avisos de Carballo ao día. Carballo, 3 de marzo do 2022. O ALCALDE, Asdo: Evencio Ferrero Rodríguez
08/03/2022 | Administración LocalMunicipal
Padrón
Ordenanza fiscal reguladora da taxa por subministración de enerxía eléctrica a casetas e actividades asentadas no recinto feiral, durante a celebración das Festas de Pascua e outros eventos

Faise público, de acordo ao establecido no artigo 17.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, que o Pleno do Concello de Padrón na sesión realizada o 4 de marzo de 2022 aprobou inicialmente a Ordenanza fiscal da taxa por subministración de enerxía eléctrica a casetas e actividades asentadas no recinto feiral, durante a celebración das festas de pascua o e outros eventos no Concello de Padrón. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente no servizo da intervención do Concello de Padrón, de luns a venres en horario de 9:00 a 14:00 horas, e presentar as reclamacións que estimen oportunas. O Alcalde, 04 de marzo de 2022 Asdo. Antonio Fernández Angueira
08/03/2022 | Administración LocalMunicipal
Carballo
Delegación de funcións da Alcaldía dende o día 4 ao 9 de marzo de 2022, ambos incluídos

Mediante resolución da Alcaldía número 613/2022 do 2 de marzo, por ausencia do termo municipal do concello de Carballo, foron delegadas as funcións da alcaldía dacordo co seguinte: Dende o día 4 ata o día 9 de marzo de 2022, ambos incluídos, as funcións da Alcaldía serán asumidas pola segunda tenente de Alcalde e concelleira delegada de Planificación, Estratexia Urbana e Contratación, dona Elfriede Maria Ji Coraisaca El Attaoui. O que se publica para xeral coñecemento. Carballo, 2 de marzo de 2022 O Alcalde D. Evencio Ferrero Rodríguez
08/03/2022 | Administración LocalMunicipal
Lousame
Delegación para celebración de matrimonio civil no primeiro tenente de alcaldesa

RESOLUCIÓN DA ALCALDÍA Asunto: delegación celebración matrimonio civil no primeiro tenente de alcaldesa Expediente: 2022/G003/000121 En virtude das facultades que me outorga o art.21 da Lei 7/85 Reguladora das Bases de Réxime Local, art.46 da Lei 5/97de Administración Local de Galicia, art.24 do RD, 781/96, arts.43 e 47 do RD.2568/1986, e demais normativa concordante. RESOLVO: 1.º) Delegar no primeiro tenente de alcaldesa, don Ramón Manuel Martínez Rial, o exercizo da competencia, orixinariamente desta Alcaldía, para a celebración do matrimonio civil entre don SFC, DNI número ***2658**, e dona ECHEGOYEN KATTOUF, MIRTHA GRACIELA número ***3617**, que se celebrará o día 5 de marzo de 2022.2.º) Notifíquese aos interesados e recábese aceptación expresa, deáse conta ao Pleno e publíquese en forma legal. En Lousame, a 3 de marzo de 2022. Asdo.: M.ª Teresa Villaverde Pais A alcaldesa
08/03/2022 | Administración LocalMunicipal
Carballo
Modificación da Ordenanza Fiscal nº 15: taxas no Cemiterio Municipal. Aprobación definitiva

O Pleno da Corporación, na sesión ordinaria do luns, 27 de setembro do 2021 adoptou, entre outros, o acordo de aprobación inicial da modificación da Ordenanza Fiscal nº 15 do Concello de Carballo, reguladora das taxas por servizos no Cemiterio Municipal, consistente en dar unha nova redacción ao concepto 1 do artigo 7º da mesma, regulador da cota tributaria, e incorporar un concepto 1bis. En data 15/10/2021, procedeuse á inserción do preceptivo anuncio de exposición pública no B. O. P. nº 197, en tanto que en data 17/10/2021 se inseriu anuncio en El Ideal Gallego-Diario de Bergantiños. Transcurrido o prazo de exposición pública sen que se teñan presentado alegacións, procede, por tanto, en cumprimento do establecido no art.17.4 do Real decreto legislativo 2/2004, do 5 de marzo, polo que se aprobou o Texto refundido da Lei reguladora das facendas locais, inserir anuncio co texto completo das modificacións operadas na dita Ordenanza no Boletín Oficial da Provincia: Dase nova redacción ao concepto 1 do artigo 7º da mesma, regulador da cota tributaria, e incorpórase un concepto 1bis, consonte á redacción seguinte: A cota tributaria determinarase atendendo ás seguintes tarifas: 1.-Concesión de nichos.1.1.-Nas fases do cemiterio executadas antes do ano 2002: 360,61 euros/nicho.1.2.-Nas fases do cemiterio executadas no 2002 e sucesivas: 674 euros/nicho.1.3.- Nas fases do cemiterio executadas no ano 2021 e sucesivas: 840 €/nicho.1bis.- Concesión de columbarios.1bis.1.- Nas fases do cemiterio executadas no ano 2021 e sucesivas: 330 €/columbario. […]>> A Ordenanza, coa súa nova redacción, entrará en vigor ao día seguinte ao da publicación do presente anuncio no Bolentín Oficial da Provincia. Carballo, 3 de marzo do 2022. O Alcalde, Evencio Ferrero Rodríguez
08/03/2022 | Administración LocalMunicipal
Lousame
Anuncio: “Acordo do Pleno do Concello de Lousame polo que se aproba inicialmente o Orzamento Municipal para o exercicio 2022”

O Pleno do Concello de Lousame, na sesión que tivo lugar o día 04.03.2022, acordou a aprobación inicial do Orzamento Xeral, Bases de Execución e Cadro de Persoal para o exercicio económico de 2022. No cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente completo a exposición pública polo prazo de quince días hábiles a contar desde o día seguinte ao da inserción deste anuncio no BOP, para que os interesados poidan examinalo e presentar as reclamacións que estimen oportunas. Se transcorrido o citado prazo non se presentasen reclamacións, considerarase aprobado definitivamente o Orzamento. Lousame, a 7 de marzo de 2022 A Alcaldesa Mª Teresa Villaverde Pais
08/03/2022 | Administración LocalMunicipal
Miño
Corrección de erros de nomeamento dun funcionario de carreira

ASUNTO: Corrección de erros nomeamento dun funcionario de carreira Advertido un erro na publicación efectuada no BOP n.º 31, do 15 de febreiro de 2022, do nomeamento dun funcionario de carreira do Concello de Miño, Escala de Administración Especial, Subescala de Servizos Especiais, clase Policía Local, grupo C, subgrupo C1, consistente en: Onde di: A PILAR CONCEPCION SANMARTI KERKICH, con DNI ***9926**. Debe dicir: A SANDRA FRANCISCA ESTHEFANY LAVAYEN WNUK GARCÍA, con DNI ***9926**. En Miño, a 3 de marzo de 2022. O alcalde Asdo.: Manuel Vázquez Faraldo
31/03/2022 | Administración LocalMunicipal
Cambre
Aprobación definitiva das bases da convocatoria do Certame Literario Xoán Díaz - Concello de Cambre 2022

ANUNCIO APROBACIÓN DEFINITIVA DAS BASES DA CONVOCATORIA DO CERTAME LITERARIO XOÁN DÍAZ - CONCELLO DE CAMBRE 2022 A Corporación municipal en Pleno, en sesión ordinaria de data 27/01/2022, aprobou, con carácter inicial, as bases da convocatoria do Certame Literario Xoán Díaz - Concello de Cambre 2022, así como a súa convocatoria, que foron publicadas integra­mente no Boletín Oficial da Provincia núm.24, do 4 de febreiro de 2022. Expostas ao público durante trinta días, non se presentou ningunha reclamación ou suxestión, polo que, de conformi­dade co establecido no art.49 c) da Lei 7/1985, do 2 de abril, reguladora das bases do réxime local, enténdense defini­tivamente aprobadas, facendo constar que contra este acordo non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses, contados desde o día seguinte ao da publicación no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. Cambre, 28 de marzo de 2022. O concelleiro delegado da Área de Cultura, Deportes e Xuventude P. D. (R. A. núm.1323/2019, do 1 de xullo) Daniel Mallo Castro
31/03/2022 | Administración LocalMunicipal
Tordoia
Aprobación inicial orzamento 2022

Acordo do Pleno do Concello de Tordoia polo que se aproba inicialmente o Orzamento Municipal para o exercicio 2022. Aprobado inicialmente en sesión ordinaria de Pleno deste Concello, de data 25 de marzo de 2022, o Orzamento Municipal, Bases de Execución, e o persoal de persoal funcionario, laboral e eventual para o exercicio económico 2022, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. Así mesmo, cumprimento do disposto no artigo 127 do Real Decreto Lexislativo 781/1986, de 18 de abril, fais público o plantel de persoal para o exercicio 2022, que se reproducede seguido: Clasificación: Grupo segundo Lei 7/2007, de 12 de abril.- número de postos.-situación 1.1. Secretaria-Intervención-Tesoureria.-(1).-Grupo A.-Nivel 30. -Propiedade 2.1. Subescala de Xestión-(1)-Grupo A2.- Nivel 26.-Propiedade 2.2. Administrativo-(1)-Grupo C1.-Nivel 22-Propiedade Administrativo-(1)-Grupo C1.-Nivel 11-Propiedade Administrativo-(1)-Grupo C1.-Nivel 22-Propiedade 2.3. Auxiliar Administrativo-(1)-Grupo C2.-Nivel 18-Propiedade 2.4. Subescala Subalterna-(1)-Grupo E.-Nivel 13-Propiedade 3.1. Policia Local (2)-Grupo C1.-Nivel 14-Propiedade-A Extinguir 3.2. Traballadora Social-Grupo A2. Nivel 22-Vacante (incluida OPE) Conductor para recollida de lixo e outros servicios.-(1)- Propiedade Obreiro de Servizos Múltiples-(2)-Vacante( incluida OPE ) Conserxe CPI-(1)-Vacante (incluida OPE ) Traballadora Social (1) – Indefinido Auxiliar adtvo. Servizos Sociais (1)- Indefinido Axente de Emprego-(1)-Indefinido Animadora Socio-Cultural-(1)-Indefinido Conductor tractorista Municipal-(1)-Indefinido Encargado Biblioteca e Casa de Cultura-(1)-Indefinido Vixilante Deportivo e servicios multiples (1) Indefinido Animadora Deportiva (1). Indefinido Educadora Familar (1). Indefinido Auxiliar axuda no fogar (10). Indefinido Auxiliar administrativo edificio servizos multiples. Indefinido Personal PAI (Punto Atención Infancia) (3) Animadora Xeraiatrica (1) Auxliar Axuda no forgar (10) Obreiros Servicios Multiples-Mantemento accesos núcleos e outros viais (3) Tordoia a 28 de marzo de 2022 O alcalde Fdo. Eduardo Antonio Pereiro Liñares
31/03/2022 | Administración LocalMunicipal
A Coruña
Planeamento e Xestión do Solo
Anuncio de aprobación inicial do proxecto de normalización de fincas de Paseo de Ronda, 44 (620/2021/255)

A Xunta de Goberno Local, o día 16 de marzo de 2022, acordou: PRIMEIRO.–Aprobar inicialmente o proxecto de normalización de fincas con referencia catastral 7323113NJ4072S0000HQ e7323110NJ4072S00001DW, que se corresponden co número 44 de Paseo de Ronda elaborado polo arquitecto Ramón Blas Tojo Ferrero, presentado o 21 de xaneiro de 2022. O documento foi obxecto de informe técnico favorable. SEGUNDO.–Someter o expediente a información pública polo prazo dun mes, segundo o disposto no artigo 282.3 do Decreto 143/2016, do 22 de setembro, polo que se aproba o regulamento da Lei do Solo 2/2016, con notificación individualizada aos interesados. O expediente estará a disposición dos interesados, durante o prazo dun mes, nas dependencias da Área de Urbanismo, Infraestruturas, Vivenda e Mobilidade do Concello da Coruña, sitas na Praza de Indalecio Prieto n.º 1-3, en horario de 9.00 a 14.00, previa cita que poderá solicitar por escrito no Rexistro municipal ou na dirección de correo electrónico gestionsuelo@coruna. gal A Coruña, 23 de marzo de 2022. A alcaldesa P. D. (Decreto 3847/19, do 27.06.2019) A directora da Área de Urbanismo María Hernández García ANEXO Relación de bens e dereitos afectados
31/03/2022 | Administración LocalMunicipal
A Laracha
Aprobación inicial do expediente de crédito extraordinario -suplemento de crédito 01 22

EDICTO O Pleno do Concello, en sesión ordinaria de data 25 de marzo de 2022, aprobou inicialmente o expediente de crédito extraordinario - suplemento de crédito número 01 de 2022. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 177, en relación cos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público ós efectos previstos na citada lexislación. A Laracha, 28 de marzo de 2022. O alcalde José Manuel López Varela
31/03/2022 | Administración LocalMunicipal
A Laracha
Aprobación inicial ordenanza reguladora do funcionamento e admisión do viveiro industrial de empresas do Concello da Laracha

O Pleno do Concello da Laracha en sesión ordinaria celebrada o día 25 de marzo de 2022, acordou a aprobación inicial da ordenanza reguladora do funcionamento e admisión do Viveiro Industrial de Empresas do Concello da Laracha E en cumprimento do disposto no artigo 49 da Lei 7/1985, de 2 de abril, Reguladora das Bases do Réxime Local, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados no portal web do Concello: www.alaracha. gal. Se transcorrido devandito prazo non se presentaron reclamacións, considerarase aprobado definitivamente devandito Acordo. A Laracha, o 28 de marzo de 2022 O Alcalde José Manuel López Varela
31/03/2022 | Administración LocalMunicipal
Vilasantar
Anuncio de corrección de erros da Resolución da oferta emprego público 2021 Concello de Vilasantar para a estabilización do emprego temporal

Por Resolución da alcaldía nº 2022/G003/000070, de data 24-03-2022, corríxese a Resolución nº 2021/G003/000320 de data 15-12-2021, advertindo unha aclaración e corrección de erros na Oferta de emprego público 2021 do Concello de Vilasantar de estabilización do emprego temporal, publicada no BOP nº 242 do 22-12-2021, e no DOG nº 244 do 22-12-2021, que comprende as seguintes prazas de persoal laboral fixo: Procédese a súa publicación no taboleiro de anuncios do concello, no Diario Oficial de Galicia, e no Boletín Oficial da Provincia, a efectos de xeral coñecemento e da interposición polos interesados dos recursos que se consideren oportunos. Contra o presente acordo, que pon fin a via administrativa, poderá interpor o recurso potestativo de reposición ante o mesmo órgano que ditou o acto, no prazo dun mes que contará dende o seguinte a publicación do presente acordo, de conformidade co disposto na Lei 39/2015, de 1 de outubro do procedemento administrativo común das administracións públicas. Poderase interpoñer o recurso contencioso administrativo ante o Xulgado do contencioso administrativo, no prazo de dous meses que contará a partir do día seguinte o da publicación deste acordo ou dende o día seguinte a aquel no que se notifique a resolución do recurso potestativo de reposición ou no que este deba entenderse desestimado, de conformidade coa Lei reguladora da xurisdición contencioso administrativa 29/1998, de 13 de xullo. Todo isto sen prexuízo do dereito dos interesados a formular calquera outro recurso que consideren. Vilasantar, 25 de marzo de 2022 O alcalde Fernando Pérez Fernández
31/03/2022 | Administración LocalMunicipal
Vilasantar
Aprobación do padrón da taxa por recollida de RESIDUOS sólidos urbanos 2022

Por Resolución da alcaldía do día 22 de marzo de 2022 o padrón da taxa por recollida de residuos sólidos urbanos correspondente ó exercicio 2022 o cal se expón ó público, para a súa notificación colectiva, de acordo co disposto no artigo 102.3 da Lei 58/2003, do 17 decembro, Xeral Tributaria, durante o prazo de 15 días, a contar desde o día seguinte ó da publicación do presente edicto no BOP e no taboleiro de editos do Concello. Durante este prazo, o devandito padrón estará ó dispor dos interesados no Concello. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán presentar os seguintes recursos: 1–Perante a Alcaldía deste Concello, no prazo dun mes, contado dende o día seguinte ó da finalización da exposición pública do padron, que se entenderá rexeitado se ó transcorrer un mes desde a súa presentación non se resolve de maneira expresa.2–Perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Tamén se poderá presentar outro recurso que se estime conveniente.3–Definitivamente aprobado o devandito padrón de non se presentar reclamacións contra este durante o período de exposición pública. Vilasantar, 22 de marzo de 2022 O alcalde, Fernando Pérez Fernández.-
31/03/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2022 / 15725. Resolución de concesión provisional do Programa FO106/2022

RESOLUCIÓN POLA QUE SE APROBA A CONCESIÓN PROVISIONAL DE SUBVENCIÓNS CORRESPONDENTES AO PROGRAMA FO106: CONVOCATORIA DO PROGRAMA DE SUBVENCIÓNS A CONCELLOS E OUTRAS ENTIDADES LOCAIS PARA O MANTEMENTO OU CONTRATACIÓN DE PERSOAL TÉCNICO NOS SERVIZOS MUNICIPAIS DE DEPORTE EN 2022 Don VALENTÍN GONZÁLEZ FORMOSO, presidente da Deputación Provincial da Coruña, Primeiro. –Por Resolución da Presidencia 2022 / 3474, do 20 de xaneiro de 2022, aprobáronse as Bases Reguladoras de subvencións a concellos e outras entidades locais para o mantemento ou contratación de persoal técnico nos servizos municipais de deporte en 2022. A dita convocatoria foi publicada no BOP n.º 14, do 21 de xaneiro de 2022, e o prazo de presentación de solicitudes finalizou o día 25 de febreiro de 2022 ás 14.00 horas. Segundo. –A totalidade das solicitudes referidas nesta resolución foron presentadas dentro do prazo establecido na convocatoria e, agás as non admitidas, cumpren cos requisitos establecidos nela. Terceiro. –Na partida orzamentaria 0612/3411/46201 do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Cuarto. –Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, RESOLVO: 1.–Non admitir as solicitudes que figuran no Anexo 1, polos motivos que se indican.2.–Conceder provisionalmente as subvencións aos concellos/entidades que se relaciona no Anexo 2, polos importes que se indican, con cargo á partida orzamentaria 0612/3411/46201, sendo o importe total proposto de 967.083,30 €. 3.–Publicar a presente resolución provisional no Boletín Oficial da Provincia co que se entenderá notificada aos interesados, de acordo co no artigo 45.1. b. da Lei 39/2015, do 1 de outubro, do Administrativo Común das Administracións Públicas.4.–Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, o desistencia da solicitude, presentar alegacións ou emenda de erros. Transcorrido o devandito prazo de 10 días sen que por parte dos solicitantes se desista expresamente, a subvención considerarase aceptada tacitamente.5.–A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. ANEXO 1.–Non admitidas TOTAL SOLICITADO 17.500,00 € ANEXO 2.–Concedidas provisionalmente TOTAL CONCEDIDO 967.083,30 € A Coruña, 29 de marzo de 2022. O presidente A secretaria Valentín González Formoso Amparo Taboada Gil
31/03/2022 | Administración LocalMunicipal
Neda
Exposición pública padrón taxa axuda fogar febreiro 2022

Por acordo da Xunta de Goberno Local de 28 de marzo de 2022, aprobáronse os padróns fiscais correspondentes ao mes de febreiro do 2022 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 28 de marzo de 2022 O alcalde, Angel Alvariño Saavedra
31/03/2022 | Administración LocalMunicipal
Monfero
Notificación baixa por inscrición indebida padrón habitantes

Dando cumprimento á Resolución da Alcaldía 89/2022 procédese á publicación íntegra da mesma para os efectos indicados. ASUNTO: Baixa de oficio por inscrición indebida no padrón municipal de habitantes EXPEDIENTE: 2022/G003/000091 Logo de ver o expediente tramitado conforme ao disposto non artigo 72 do R. D. 1690/1986, de 11 de xullo, polo que se aproba o Regulamento de Poboación e Demarcación Territorial das entidades Locais, para proceder a unha baixa de oficio no padrón de habitantes por non residir no Concello. Logo de ver o informe emitido pola Sección provincial do Consello de empadroamento da Coruña, na sesión realizada o 09 de marzo de 2022. No uso das atribucións que me outorga a lexislación do réxime local, RESOLVO: PRIMEIRO. Dar de baixa de oficio por inscrición indebida, a inscrición padroal que se relaciona a continuación, por figurar no Padrón municipal de habitantes incumprindo os requisitos establecidos non artigo 54 do Regulamento de poboación e demarcación territorial das Entidades Locais, tras a tramitación do correspondente expediente e tendo en conta o informe favorable do Consello de empadroamento. SEGUNDO. Realizar las operacións necesarias para manter actualizado o Padrón municipal de habitantes, de modo que os datos contidos neste concorden coa realidade. TERCEIRO. Notificar á persoa interesada, por descoñecerse o seu domicilio, mediante os correspondentes anuncios no taboleiro de edictos do Concello e no Boletín Oficial da Provincia, que se procede a dar de baixa a súa inscrición no Padrón municipal de habitantes por inscrición indebida. Monfero, na data da sinatura dixital deste documento electrónico polo alcalde (Asinado para os efectos exclusivamente do artigo 3.2 do R. D. 128/2018, do 16 de marzo, e o artigo 2.1 do Decreto 24/2018, do 15 de febreiro) O Alcalde/Presidente O Secretario Andrés Feal Varela Baldomero Beceiro Alonso “ Contra o presente acordo que pon fin á vía administrativa, pode interpor alternativamente recurso de reposición potestativo ante o Alcalde do Concello de Monfero, no prazo dun mes a contar desde o día seguinte ao da recepción da presente notificación, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo con sede en Rúa Enrique Mariñas Romero (Edificio Proa) s/n, 5º y 6º 15009 A Coruña, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso Administrativa. Se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Monfero, 28 de marzo de 2022 O Alcalde Andrés Feal Varela
31/03/2022 | Administración LocalMancomunidades
Mancomunidade de Concellos Serra do Barbanza
Anuncio de exposición pública da conta xeral do exercicio 2020

Anuncio de exposición pública da conta xeral do exercicio 2020 En cumprimento do artigo 212 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e unha vez que foi debidamente informada pola Xunta da Mancomunidade de Concellos da Serra do Barbanza, na sesión ordinaria do 21/03/2022, que actúa como Comisión Especial de Contas, exponse ao público a conta xeral correspondente ao exercicio orzamentario do ano 2020, por un prazo de quince días hábiles, contados desde o seguinte ao da publicación do presente anuncio no BOP, durante os cales quen se considere interesado poida presentar as reclamacións, reparos ou observacións que teña por conveniente. Lousame, a 24 de marzo de 2022. O presidente Juan Manuel Saborido Rama